16-04-2019

Pressemeddelelse

**Hyundai forbereder produktionen af gravemaskiner til Engcons tiltrotatorer**

**Hyundai Construction Equipment i Europa (HCEE) meddelte i forbindelse med verdens største maskinmesse Bauma 2019, at de vil begynde at fabriksmontere Engcons trinløse proportionalstyresystem DC2 på deres gravemaskiner. Beslutningen betyder, at Hyundais gravemaskiner forberedes til at kunne udstyres med Engcons tiltrotatorer.   
– Vi er selvfølgelig glade for at blive prioriteret leverandør, siger Krister Blomgren, administrerende direktør i engcon.**

Den første model af en Engcon udstyret gravemaskine blev fremvist på Bauma messen 2019. Engcons styresystem DC2 og MIG2 joystick bliver integreret direkte i gravemaskinerne og gør det lettere at tilkoble engcons tiltrotator.

– Vi er både glade og stolte over, at Hyundai har valgt netop os til at forberede deres gravemaskiner til tiltrotatorer. Det er dejligt at se, hvordan flere og flere producenter kan se mulighederne i vores produkter, og i hvor høj grad de kan gøre deres gravemaskiner mere effektive. I nogle situationer kan en tiltrotator effektivisere gravearbejdet med op til 50 procent, siger Krister Blomgren, administrerende direktør i Engcon.

I første omgang vil Hyundais gravemaskiner med fabriksmonteret Engcon udstyr blive solgt på det europæiske marked og vil senere også kunne fås i resten af verden.

– Det virker fornuftigt at starte på det europæiske marked. Dels er Europa på mange måder allerede klar til teknologien, men derudover er det også tættere på os her i Sverige, så vi nemmere kan hjælpe Hyundai i de første processer i samarbejdet, siger Krister Blomgren.

Hyundai kommenterer beslutningen:

– Vi ser et enormt potentiale i Engcons tiltrotatorer, fordi de forenkler og effektiviserer arbejdet. Derfor valgte vi at integrere denne løsning i vores maskiner, siger Peter Sebold, produktspecialist hos HCEE.

**Kontakt:**  
Sten Strömgren, engcon Group | +46 [0]70 529 96 32

*engcon er verdens førende producent af tiltrotatorer (håndledsfunktion til gravemaskiner) og tilhørende redskaber, som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.*

*engcon er en større koncern bestående af moderselskabet engcon Holding AB med sæde i Strömsund i Sverige, og derudover 9 salgsselskaber på de respektive markeder Sverige, Norge, Finland, Danmark, England, Tyskland, Frankrig, Holland og Nordamerika (USA og Canada). Ansvarlig for de øvrige markeder er engcon International. engcon-gruppen omsatte i 2017 for ca. 1000 mio. SEK med ca. 250 medarbejdere. engcon blev grundlagt i 1990.* [*www.engcon.com*](http://www.engcon.com)